Ինձ միշտ զարմացնում է այդ հարցը և այն, որ մարդիկ դրան պատասխանում են, թե վերադարձել են, քանի որ սիրում են իրենց երկիրը, ցանկանում են ներդրում ունենալ հայրենիքի զարգացման գործում և այլն: Իրականում սովորելու մեկնելիս գրեթե ոչ ոք չի ասում, որ անվերադարձ է գնում: Մեկնում են կրթություն ստանալու, ոչ թե մշտական բնակության, ուստի վերադարձը չպետք է ներկայացվի որպես «արարք»: Ես էլ գնացել էի սովորելու, նոր գիտելիքներ ձեռք բերելու և վերադառնալու: Թեև կարծում եմ, որ երկրում գտնվելու փաստով չէ միայն պայմանավորված հայրենիքի զարգացմանը նպաստելու գործոնը. կարելի է օգտակար լինել և ներդրում ունենալ` նաև սահմաններից այն կողմ գտնվելով: